המתקפה הכימית בע'וטה

המתקפה הכימית בע'וטה היא סדרה של תקיפות שבוצעו באמצעות נשק כימי ביום רביעי, 21 באוגוסט 2013, באזור ע'וטה, במחוז ריף דמשק שבסוריה. המתקפה בוצעה באמצעות טילים בעלי ראש קרב המכיל את גז העצבים סארין. על מספר ההרוגים בתקיפות ניתנו הערכות שונות, החל מ-322‏ וכלה ב-1,729 בני אדם. התקיפות נערכו כחלק ממלחמת האזרחים בסוריה באזורים שבשליטת כוחות המורדים, כאשר לטענת הנהגת כוחות המורדים ולטענת הניצולים ששרדו את התקיפות, הממשל הסורי הוא האחראי לתקיפות. הממשל הסורי הכחיש בתוקף את ההאשמות לפיהן ביצע תקיפות באמצעות נשק כימי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – מלחמת האזרחים בסוריה המתקפה בוצעה כמעט שנה לאחר שבאוגוסט 2012 נשיא ארצות הברית ברק אובמה ציין ששימוש בנשק כימי במלחמת האזרחים בסוריה, אותו תיאר כ"קו אדום", יביא להתערבות צבאית אמריקאית בסוריה. לפי הדיווחים בתקשורת המתקפה החלה ביום רביעי, 21 באוגוסט 2013 בסביבות השעה 03:00 בבוקר באזורים כפריים בע'וטה שבשליטה כוחות המורדים הנמצאים ממזרח לדמשק. האזור שהותקף היה תחת מצור של הצבא הסורי וכוחות של ארגון חזבאללה במשך חודשים. הערים שהותקפו היו: האמורייה, אירבין, כאפר בתנא, מודמייה, הראסטה, זאמלקה ועין תרמה. בנוסף לכך בוצעה תקיפה בג'ובאר - פרבר של דמשק שהיה תחת שליטה של כוחות המורדים. חלק ניכר מקורבנות המתקפה כללו נשים וילדים, שנרצחו במתקפה בעת שישנו. לטענת ארגון ועדות התיאום המקומיות של סוריה המתקפה גבתה 1,338 קורבנות כאשר בערך 1,000 מאותם הקורבנות נהרגו בכפר זאמלקה. לאחר המתקפה כ-600 מגופות הקורבנות בזמאלקה הועברו למרכזי רפואה בערים אחרות בעוד שכ-400 מהגופות נותרו במרכז הרפואי של זמאלקה. לפחות 6 חובשים מתו בעת שהעניקו טיפול רפואי לנפגעי המתקפה. לטענת הארגון רופאים ללא גבולות שלושה בתי חולים מקומיים הממוקמים בחלק המזרחי של דמשק דיווחו כי לאחר המתקפה הגיעו אליהם כ-3,600 פציינטים עם "סימפטומים נוירוטוקסים". מתוכם 355 מתו. ב-22 באוגוסט, במהלך היממה שלאחר המתקפה הכימית, השכונות בהן בוצעה המתקפה הכימית הופצצו על ידי הצבא הסורי. לאחר המתקפה החלו להתפרסם באמצעי התקשורת ובאינטרנט קטעי וידאו רבים בהם נראו נפגעים רבים שסבלו מתסמינים מוכרים הידועים כנגרמים כתוצאה מחשיפה לנשק כימי. בין התסמינים שנראו: קשיי נשימה, התכווצויות חזה, פרכוסים, הפרשה מוגברת של נזלת ורוק ומיוזיס. בחלק מהסרטונים והתמונות שפורסמו נראה מספר גדול של גופות לצד הפצועים או בנפרד. באחד הסרטונים נראתה אף אחת הפצצות שנמצאה על ידי המורדים. למעלה מ-100 סרטונים וקטעי וידאו הוצגו בפני ועדת המודיעין של הקונגרס של ארצות הברית. לאחר המתקפה הופצו תצלומים של נספים במתקפה, אך הייתה אי-בהירות בשאלה האם נהרגו כתוצאה מנשק כימי, ואם כן - מי אחראי להפעלתו של נשק זה. בתגובה הראשונה של הממשל הסורי בשידורי הטלוויזיה הממלכתית הסורית דובר הממשל הסורי הכחיש בתוקף את הטענות בדבר שימוש שעשה לכאורה בנשק כימי במתקפה נגד אוכלוסייה האזרחית בע'וטה, אותן כינה "חסרות בסיס". לטענת דובר הממשל המתקפה הכימית הייתה תכסיס תעמולה של כוחות המורדים אשר אורגן במיוחד לאחר הגעתם של פקחי האו"ם לסוריה. בעקבות המתקפה התכנסה ישיבת חירום של מועצת הביטחון של האו"ם. מזכ"ל האו"ם באן קי מון ציין בהמשך כי יש לחקור בהקדם אם נעשה שימוש בחומר כימי במתקפה בע'וטה. לטענת ארצות הברית, צרפת, ישראל, בריטניה ושוודיה, הממשל הסורי אכן ביצע את התקיפות והשתמש במסגרתן בנשק כימי. אף על פי כן, לטענת רוסיה, שהיא בעלת ברית של הממשל הסורי, מבצעי התקיפות היו למעשה כוחות המורדים, במה שכינתה "פרובוקציה מתוכננת מראש". אם מספר הנרצחים בתקיפות יאושר באופן רשמי, מתקפה זו תחשב למתקפת הנשק הכימי הקטלנית ביותר מאז המתקפה שביצע משטרו של סדאם חוסיין בחלבג'ה שבעיראק ב-16 במרץ 1988. ב-23 באוגוסט גורמים רשמיים בארצות הברית ציינו כי המודיעין האמריקני זיהה פעילות באתרי הנשק הכימי בסוריה לפני המתקפה הכימית של 21 באוגוסט. ב-24 אוגוסט 2013 שר ההגנה האמריקני צ'אק הייגל ציין כי בעקבות המתקפה הכימית בע'וטה צבא ארצות הברית ערוך לאפשרות של תקיפה בסוריה, על אף שהחלטה זו תתבסס על הערכות מודיעיניות, בחינה משפטית והערכת התמיכה הבינלאומית. בראיון בלעדי שהעניק ב-26 אוגוסט 2013 לעיתון הרוסי "איזווסטיה", בשאר אל-אסד דחה את ההאשמות בדבר השימוש בנשק כימי במתקפה של 21 באוגוסט, ובנוסף הזהיר את ארצות הברית מהתערבות צבאית בסוריה כאשר הוא הדגיש כי כל מלחמה בה פתחה ארצות הברית מאז וייטנאם הסתיימה בכישלון. ב-24 באוגוסט 2013 דיווח הממשל הסורי בשידורי הטלוויזיה הממלכתית הסורית כי כוחות הצבא הסורי איתרו מנהרות בשכונת ג'ובאר שבפרברי דמשק בהן לטענת הממשל הסורי כוחות המורדים החזיקו נשק כימי. מזכיר המדינה האמריקאי, ג'ון קרי, קבע ב-30 באוגוסט כי במתקפה שיזם משטר אסד נהרגו לפחות 1,429 בני אדם, בהם 426 ילדים. בתחילה מנע הממשל הסורי מצוות חוקרים של האו"ם מלהגיע לאתרים בהם בוצעו התקיפות, על אף שהצוות היה ממוקם באזור במרחק של קילומטרים ספורים. ב-25 באוגוסט הממשל הסורי הסכים לאפשר לצוות החוקרים של האו"ם לבקר באתרי התקיפות. עם זאת, לטענת גורמים רשמיים בארצות הברית בשלב זה ייתכן מאוד שהעדויות לשימוש בנשק הכימי במתקפה "נפגמו במידה ניכרת", ככל הנראה ממתקפת הארטילריה של כוחות הממשל הסורי אשר הפגיזו מאז באופן ניכר את השכונות בהן בוצעו התקיפות. ב-16 בספטמבר פרסם צוות פקחי האו"ם את מסקנותיו, ולפיהן יש ראיות חותכות לשימוש נרחב בנשק כימי בתקיפה. הפקחים לא קבעו מי ירה נשק זה, אך מתוך הפרטים שמסרו (כגון שהירי בוצע בטילי קרקע-קרקע) קבעו מדינות המערב שברור שהיורים הם מצבא סוריה. רוסיה המשיכה להתייצב לצד סוריה, וטענה שהדו"ח מעוות וחד-צדדי. ערך מורחב – פירוק הנשק הכימי בסוריה במסיבת עיתונאים שנערכה ב-26 באוגוסט ציין מזכיר המדינה האמריקאי ג'ון קרי כי אין בכלל ספק שמתקפה כימית "בלתי נסלחת" התרחשה ב-21 באוגוסט וכי ממשל אובמה סבור שהממשל הסורי הוא שביצע את המתקפה. נשיא ארצות הברית, ברק אובמה, יזם תקיפה צבאית בסוריה, כצעד ענישה על השימוש בנשק כימי, וניסה לגבש קואליציה של מדינות שישתתפו בתקיפה. בבריטניה הביא ראש הממשלה, דייוויד קמרון, את השתתפות בריטניה בתקיפה לאישור הפרלמנט, אך הפרלמנט דחה את בקשתו. בשלב זה החליט אובמה להביא את עניין התקיפה לאישור הקונגרס. רוסיה הביעה התנגדות לתוכנית התקיפה, אך מאוחר יותר אמר נשיא רוסיה, ולדימיר פוטין, שיתמוך בתקיפה צבאית בסוריה, באישור האו"ם, אם יוכח שמשטר אסד השתמש בנשק כימי. איראן איימה שתקיפה תוביל לחורבן ישראל. לנוכח איומיה של ארצות הברית לתקוף בסוריה, העלה פוטין הצעת פשרה, לפיה יסכים אסד למסור את הנשק הכימי שברשותו לפיקוח בינלאומי, שיוביל לפירוק נשק זה. אסד הכחיש שכוחותיו ערכו את התקיפה, אך הבהיר שהוא מחויב לקיום חלקו בהסכם הפשרה. ב-28 בספטמבר 2013 אישרה מועצת הביטחון פה אחד את ההצעה לפירוק הנשק הכימי בסוריה. עם זאת, אסד לא התפרק לחלוטין מכל הנשק הכימי וגם בשנים שלאחר מכן ביצע בו שימוש במלחמת האזרחים בסוריה. המתקפה הכימית בח'אן שייח'ון מלחמת האזרחים בסוריה רצח המוני מדיה וקבצים בנושא המתקפה הכימית בע'וטה בוויקישיתוף *אוריאל לוי, ‏כְּשֶׁהַפְּשָׁעִים נֶעֱרָמִים, הֵם נַעֲשִׂים בִּלְתִּי-נִרְאִים., באתר דבר העובדים בארץ ישראל, 4 באוקטובר 2016 "מפקד הנשק הכימי הסורי נדרש להסברים אחרי התקיפה", באתר וואלה, 28 באוגוסט 2013 AFP: NGO says 322 died in Syria 'toxic gas' attacks Bodies still being found after alleged Syria chemical attack: opposition | News, Middle East | THE DAILY STAR Syrian rebels allege new gas attack by government - latimes.com U.N. presses Syria to allow gas attack inspection | Top News | Reuters Syria conflict: chemical weapons blamed as hundreds reported killed | World news | The Guardian Syria chemical weapons claims: UN to hold emergency meeting | World news | theguardian.com http://www.turkishweekly.net/news/154697/syrian-opposition-claims-chemical-attack-by-assad-forces-kills-635.html Syria forces blast sites of alleged chemical attacks: NGO - FRANCE 24 Suffering in Syria is clear, but cause and culprits are murky - CNN.com Syria Today 21-8-2013 | Local coordination committees of Syria Reports: Syria chemical attack responders die Doctors Without Borders In Syria Confirm 355 Dead, Thousands Treated For 'Neurotoxic Symptoms' After Suspected Chemical Attack Syrian army bombarded suburbs of Damascus day after opposition accused regime of gassing hundreds in chemical attack. - Al Jazeera Blogs ביוטיוב צבי בראל, המתקפה הכימית בסוריה: המערב מבין שצריך לפעול, אך לא יודע כיצד ונגד מי, באתר הארץ, 23 באוגוסט 2013. Gagging, writhing - Activists claim videos show chemical warfare - CNN.com Richard Spencer,David Blair,Peter Foster, ‏Syria: Britain calls emergency UN Security Council on 'poison gas attack', The Telegraph, 21 August 2013 BBC News - Syria 'chemical' attack: Ban Ki-moon urges swift probe קרי: אסד השתמש בנשק כימי, לא נוכל לעמוד מנגד, באתר וואלה, 30 באוגוסט 2013 צרפת הציגה ראיות: "אסד טבח בנשק כימי, סכנה לביטחון העולם", באתר וואלה, 2 בספטמבר 2013 Syria’s war: If this isn’t a red line, what is? | The Economist Syria gas attack: death toll at 1,400 worst since Halabja | Syria uprising News | The Week UK U.S. detected activity at Syria chemical weapons sites before attack - CBS News שר ההגנה האמריקני הייגל: "ארה"ב מוכנה לכל תרחיש בסוריה", באתר ‏מאקו‏, 25 באוגוסט 2013 אסד: ארצות הברית נכשלה באינספור מלחמות - מווייטנאם ועד היום - The Post אסד מזהיר את ארהב: כל תקיפה תסתיים בכישלון הממשל הסורי: חיילים נכנסו למנהרות ונחנקו מגז Analysis: Clock ticks while experts kept away from Syria gassing site | Reuters Dispatches: The Longest Short Walk in Syria? | Human Rights Watch Application Error - The Globe and Mail United Nations Secretary-General Ban Ki-moon's Statements BBC News - Syria to allow UN to inspect 'chemical weapons' site U.S. Says It Believes Syria Used Chemical Weapons - WSJ.com האו"ם: ראיות חותכות לירי בגז סארין בסוריה, באתר ynet, 16 בספטמבר 2013. הניו יורק טיימס, ניתוח דו"ח פקחי האו"ם קושר את יחידות העילית של אסד לירי הנשק הכימי, באתר הארץ, 18 בספטמבר 2013. רוסיה: דו"ח האו"ם על הנשק הכימי מעוות, באתר ynet, 18 בספטמבר 2013. Transcript: Secretary of State John Kerry’s remarks on alleged Syria chemical attack - The Washington Post הבריטים "התקפלו", אובמה יפעל לבד בסוריה?, באתר וואלה, 30 באוגוסט 2013 הסכמה בסנאט: 60 ימי תקיפה בסוריה, באתר nrg‏, 4 בספטמבר 2013 יצחק בן חורין וסוכנויות הידיעות, רוסיה: תקיפה בסוריה תהיה הרסנית למזה"ת, באתר ynet, 25 באוגוסט 2013 פוטין: לא שולל תקיפה בסוריה - אם יוכח שנעשה שימוש בנשק כימי, באתר ‏מאקו‏, 4 בספטמבר 2013 איראן מאיימת: "תקיפה תוביל לחורבן ישראל", באתר ynet, 29 באוגוסט 2013 עמוס הראל, הניסיונות למניעת תקיפה - המרוויחים מהיוזמה הרוסית: פוטין, אובמה ואסד; המפסידים: אזרחי סוריה, באתר הארץ, 9 בספטמבר 2013 אסד: "פירוק סוריה מנשק כימי יימשך שנה ויעלה מיליארד דולר", באתר הארץ, 19 בספטמבר 2013 יצחק בן-חורין, אושר ההסכם לפירוק הנשק הכימי בסוריה, באתר ynet, 28 בספטמבר 2013.